Vilnius, 2025 m. gruodžio 4 d.

**Vilniuje prieš šventes duris atvėrė nauja „Lidl“ parduotuvė: klientų lauks ir išskirtiniai pasiūlymai, ir Kalėdų Senelis**

# Žemų kainų prekybos tinklas „Lidl“ atidarė naują *Metropol* tipo parduotuvę šiaurinėje Vilniaus dalyje, Visoriuose, adresu Bajorų kelias 6. Parduotuvė kasdien dirbs nuo 8 iki 22 valandos. Dvi pirmąsias parduotuvės darbo dienas klientų lauks ne tik išskirtiniai žemų kainų pasiūlymai, bet ir Kalėdų Senelis bei „Lidl Plus“ ekspertų komanda, kuri padės įsidiegti programėlę telefone bei patars, kaip ja naudotis ir sutaupyti apsiperkant.

Parduotuvės atidarymas sulaukė didelio Visorių bendruomenės dėmesio ir klientų susidomėjimo. Dar prieš atveriant duris būriavosi gyventojai, laukiantys naujosios parduotuvės atidarymo ir galimybės pasinaudoti išskirtiniais žemų kainų pasiūlymais – šia proga klientų laukė įvairios pramogos, vaišės, specialūs pasiūlymai tiek maisto, tiek ir ne maisto prekėms, kurie leidžia apsipirkti už jau įprastą žemą „Lidl“ kainą.

„Parduotuvės atidarymo metu siekiame sukurti šventę vietos bendruomenei, kurios dalimi nuo šiol tampame. Pirmąsias dvi atidarymo dienas artėjančių švenčių padės laukti Kalėdų Senelis, su kuriuo galima nusifotografuoti specialiai įkurtoje kalėdinėje erdvėje, o „Lidl Plus“ komanda visiems norintiems padės įdiegti programėlę, kuri leis dar labiau sutaupyti apsiperkant“, – kalbėjo „Lidl Lietuva“ korporatyvinių reikalų ir komunikacijos vadovas Antanas Bubnelis.

Naujos parduotuvės atidarymo proga gruodžio 4–5 dienomis, nuo 16 iki 20 val. parduotuvėje lankysis Kalėdų Senelis. Jis kvies pabendrauti, pasivaišinti saldumynais bei nusifotografuoti specialiai įrengtoje kalėdinėje erdvėje, o nuotrauką bus galima iškart atsiimti dovanų.

Dvi pirmąsias naujosios parduotuvės darbo dienas, nuo 8 iki 16 val. klientų laukia „Lidl Plus“ ekspertų komanda, kuri padės įdiegti programėlę bei pristatys, kaip ja naudotis. Programėlėje „Lidl Plus“ klientai randa tik jiems skirtus prekybos tinklo nuolaidų kuponus, kitus specialius pasiūlymus, skaitmeninius apsipirkimo kvitus ir apsipirkimo istoriją, taip pat gali dalyvauti specialiuose žaidimuose bei naudotis partnerių pasiūlymais ir sutaupyti.

Atidarymo proga, nuo ketvirtadienio iki sekmadienio, kiekvienam naujojoje parduotuvėje apsipirkusiam bent už 40 eurų ir pasinaudojus „Lidl Plus“, bus suteikiamas 4 eurų nuolaidos kuponas kitam apsipirkimui.

**Išskirtinė *Metropol* tipo parduotuvė**

Parduotuvė įsikūrusi tarp dviejų svarbių gatvių Visoriuose –Mokslininkų gatvės ir Bajorų kelio.Parduotuvės vieta yra gamtos apsuptyje, tačiau kartu arti miesto susisiekimo arterijų, todėl patogiai pasiekiama tiek pėsčiomis, tiek transportu.

Atsižvelgus į vietos bendruomenę, buvo pritaikyti nestandartiniai sprendimai, kurie užtikrina patogias prieigas aplinkinių namų gyventojams ir saugų pėsčiųjų judėjimą***.*** Parduotuvė yra *Metropol* tipo, jos automobilių stovėjimo aikštelė yra pirmame aukšte, o prekybinis plotas – antrame, į kurį pirkėjai gali užkilti eskalatoriumi. Šis parduotuvių pastatų tipas yra pritaikytas didiesiems miestams ar jų centrams, tokiu būdu taupiai išnaudojant miesto plotą. Patogioje ir erdvioje stovėjimo aikštelėje klientai visuomet ras vietos savo automobiliui, joje taip pat įrengta greitojo įkrovimo elektromobilio stotelė.

Tai ketvirta *Metropol* tipo „Lidl“ parduotuvė Lietuvoje. Iki šiol dvi tokio tipo parduotuvės veikia Vilniuje, Sausio 13-osios bei Liepkalnio gatvėse, bei viena Kaune – Savanorių prospekte.

Naujojoje parduotuvėje veikia 5 įprastos ir 8 savitarnos XXL dydžio kasos, kurios puikiai pritaikytos esant didesniems pirkiniams bei greitiems apsipirkimams. Skaičiuojama, kad savitarnos kasose atsiskaityti už prekes galima per vidutiniškai 2 minutes.

Parduotuvės komandą sudaro maždaug 30 darbuotojų. Konkurencingiausią iš didžiųjų šalies prekybos tinklų atlyginimus mokančio „Lidl“ vidutinis atlyginimas, „Rekvizitai.lt“ 2025 metų spalio mėnesio duomenimis, siekė   
2383,90 eurų prieš mokesčius.

Iš viso šiuo metu Lietuvoje veikia 83 „Lidl“ parduotuvė 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**

Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)